Kamu bisa jelasin ke aku soal Penyakit hati berlemak bukan alkohol dalam bahasa melayu?

Penyakit hati berlemak bukan alkohol (NAFLD, akronim bahasa Inggeris: non-alcoholic fatty liver disease), juga dikenali sebagai penyakit hati berlemak berkaitan metabolisme (disfungsi) (MAFLD), ialah pengumpulan lemak berlebihan di dalam hati tanpa sebab lain yang jelas seperti penggunaan alkohol. Terdapat dua jenis; hati berlemak bukan alkohol (NAFL) dan steatohepatitis bukan alkohol (NASH), dengan NASH juga termasuk radang hati. Penyakit hati berlemak bukan alkohol kurang berbahaya daripada NASH dan biasanya tidak beralih kepada NASH atau sirosis hati. Apabila NAFLD tidak beralih kepada NASH, ia boleh akhirnya membawa kepada komplikasi seperti sirosis, barah hati, kegagalan hati, atau penyakit kardiovaskular.

Obesiti dan diabetes jenis 2 ialah faktor risiko kuat bagi NAFLD. Risiko lain termasuk mengalami berat badan berlebihan, sindrom metabolik (ditakrifkan sebagai sekurangnya tiga daripada lima keadaan perubatan berikut: obesiti abdomen, tekanan darah tinggi, gula darah tinggi, trigliserida serum tinggi, dan kolesterol HDL serum rendah), diet tinggi dengan fruktosa, dan usia yang lebih tua. NAFLD dan penyakit hati alkohol ialah jenis penyakit hati berlemak. Memperoleh sampel hati selepas mengecualikan sebab berpotensi yang lain bagi hati berlemak boleh mengesahkan diagnosis.

Rawatan bagi NAFLD ialah penurunan berat badan oleh perubahan diet dan senaman. Terdapat bukti tentatif bagi pioglitazon dan vitamin E; pembedahan bariatrik boleh menambah baik atau menyembuh kes teruk. Those with NASH have a 2.6% increased risk of dying per year.

NAFLD ialah gangguan hati yang paling umum di seluruh dunia dan wujud dalam lebih kurang 25% populasi dunia. Ia juga sangat umum di negara maju, seperti Amerika Syarikat, dan menjejaskan sekitar 75 hingga 100 juta orang Amerika Syarikat pada tahun 2017. Lebih 90% obes, 60% menghidap kencing manis, dan sehingga 20% orang berat normal mendapatnya. NAFLD ialah sebab utama penyakit hati kronik dan sebab kedua terumum bagi transplantasi hati di A.S. dan Eropah setakat tahun 2017. NAFLD menjejaskan sekitar 20 hingga 25% orang di Eropah. Di Amerika Syarikat, anggaran mencadangkan antara 30 dan 40% orang dewasa mempunyai NAFLD, dan sekitar 3 hingga 12% orang dewasa mempunyai NASH. Beban ekonomi tahunan lebih kurang AS$103 bilion di A.S. pada tahun 2016.